**Viaplay** on videoiden suoratoistopalvelu, jonka omistaa ruotsalainen mediayhtiö Viaplay Group. Viaplay toimii muun muassa Pohjoismaissa, Baltian maissa ja muualla Euroopassa sekä Pohjois-Amerikassa.

Suomessa palvelu toimi joulukuusta 2020 syyskuuhun 2023 nimellä Elisa Viihde Viaplay, jonka omistivat suomalainen Elisa Viihde ja Viaplay Group. Nykyään palvelusta voi Suomessa katsoa muun muassa kotimaista ja pohjoismaista alkuperäissisältöä, kotimaisia ja kansainvälisiä elokuvia, televisiosarjoja, lastenohjelmia sekä urheilua.*lähde?*

Historia
--------

### Viaplay 2007–2020

Viaplay aloitti toimintansa toukokuussa 2007 nimellä *Viasat OnDemand*, joka viittaa jakelutapaan. Jo vuonna 2008 MTG ilmoitti suunnitelmistaan ​​laajentaa palvelua Viaplay-nimellä. Palveluun kaavailtiin sisältöä muun muassa SVT:stä. Suunnitelmat kuitenkin kariutuivat maaliskuussa 2009 heikentyneen taloustilanteen vuoksi. Hanke oli siihen mennessä maksanut konsernille 31 miljoonaa kruunua. Viasat OnDemand muutti nimensä Viaplayksi maaliskuussa 2011 ja Viasat on nykyään sen tytäryhtiö.

Maaliskuussa 2011 Viaplay siirrettiin MTG:n alaisuuteen omaksi yhtiökseen ja se sai uuden nimen. Viaplay toimi myös Suomessa ollen satelliittitilaajille maksuton lisäpalvelu.

Vuonna 2014 palvelua saattoi käyttää Windows-, Mac-, IOS-, Apple TV-, Android-, PlayStation 3- ja 4-, Xbox 360- sekä Xbox One-alustoilla.

Vuonna 2018 Viaplay ja Viasat siirrettiin MTG:n omistaman Nordic Entertainment Groupin alaisuuteen, joka oli tarkoitus irrottaa emoyhtiöstään ja listata pörssiin vuoden 2019 ensimmäisellä puoliskolla.

Vuonna 2019 palvelu esitti yksinoikeudella öljynporauslautalle sijoittuvaa trilleriä *Rig 45*.

Vuonna 2020 Elisa, DNA ja Telia myivät Viaplayn sisältöjä. Viaplay Total -nimellä myytiin pakettia, joka sisälsi Viasatin urheilusisältöjen lisäksi sisältöä Englannin Valioliigasta, Bundesliigasta, NHL:stä ja KHL:stä.

### Elisa Viihde Aitio 2009–2020

Elisa Viihde perustettiin vuonna 2009 verkkotallentamispalveluksi. Elisa Viihde Aitio toimi Elisa Viihteen alla lisämaksullisena ohjelmakirjastona. 

Joulukuussa 2018 Elisa Viihde alkoi kokeilla 4k-lähetyksiä muun muassa jääkiekon Mestis-sarjan otteluissa.

Vuonna 2018 Elisa Viihde Aitiossa oli myös musiikkiin liittyviä sisältöjä, kuten:

* dokumentteja, kuten Teflon Brothersista kertova Timanttista paskaa
* keikkatallenteita, esimerkiksi Robinin Helsingin stadionkeikan taltiointi,
* klassista musiikkia
* musikaaleja, esimerkiksi Uuden Iloisen Teatterin taltiointeja.

Vuonna 2019 Aitiota saattoi katsoa televisiosta, tietokoneelta, tabletilta ja puhelimelta. Elisa maksoi ohjelmakirjastonsa sisältöjen tekijöille esityskorvauksia liikevaihtonsa perusteella. Tilaajamäärien kasvaessa myös maksettavat korvaukset nousevat.

Kesäkuussa 2020 Elisa Viihde palveluun lisättiin Amazon Prime Videon tuki.

### Elisa Viihde Viaplay 2020–2023

Kesäkuussa uutisoitiin Viaplayn ja Elisa Viihde Aition yhdistyvän Suomessa Elisa Viihde Viaplay -palveluksi saman vuoden syksyllä. Ruotsissa palvelu jatkoi toimimista Viaplay-brändillä. Elisa Viihde alkoi vastata yhtiön asiakaspalvelusta, markkinoinnista ja myynnistä, kun taas NENT Groupin vastuulle tuli analytiikka ja teknologia. Palvelusta saattoi katsoa muun muassa kotimaisia ja pohjoismaisia alkuperäissisältöä, kotimaisia ja kansainvälisiä elokuvia, televisiosarjoja, lastenohjelmia ja urheilua. Uutta palvelua alettiin tarjota niin Elisa Viihde Aition kuin Viaplay TV&Movie -palvelun asiakkaille, jotka saivat yhdistyneen palvelun käyttöönsä kesäkuun lopussa. Elisa Viihde Viaplay brändi otettiin käyttöön 3. joulukuuta. Palvelun valikoimiin kuului muun muassa entisestä Elisa Viihde Aitiosta tulleet kotimaiset tv-sarjat ja elokuvat, ja NENT Groupin mukanaan tuomat pohjoismainen ohjelmisto, lastenohjelmat ja uudet Hollywood-elokuvat.  

Vuonna 2021 palveluun tuli noin 50 pohjoismaista alkuperäissarjaa. 

Elisa Viihteen ja Viaplayn yhteistyö loppui syyskuussa 2023, kun Elisa Viihteen uutena kumppanina aloitti Nelonen Media. Samalla Elisa Viihteen alkuperäissarjat siirtyivät Nelosen Ruutu+-palveluun.

### Viaplay 2023–

Lokakuun alussa 2023 palvelu alkoi toimia nimellä Viaplay.

Ohjelmisto
----------

Sarjat:*lähde?*

* Myyrä
* Pat ja Mat
* Muumilaakson tarinoita
* Liisa Ihmemaassa
* The Joulukalenteri
* Karvakuonot
* Kolme muskettikoiraa
* Taotao, pieni pandakarhu
* Rölli
* Rosvo-Rudolf
* Matka maailman ympäri
* Willy Fog 2
* Peukaloisen retket
* Lumiukko
* Urpo ja Turpo
* Maija Mehiläinen
* Professori Balthazar

Lähteet
-------

1. 1 2 3  Tällainen on tänään aloittava uusi suoratoistopalvelu: Hollywood-viihdettä ja kotimaisia kärkisarjoja – "Palikat liikkuvat koko ajan" *Ilta-Sanomat*.  3.12.2020. Viitattu 8.9.2021.
2. 1 2 3  Tuukka Tuomasjukka: Elisa valtasi kotimaan Viaplayn – uusi suoratoistopalvelu aloittaa syksyllä *Kauppalehti*. Viitattu 8.9.2021.
3. ↑  J. R. Leskinen: Elisan toimitusjohtaja: "Olemme jo vahvasti ohjelmistotalo" – Strategiana kansainvälisen digiliiketoiminnan kasvattaminen *Talouselämä*. Viitattu 8.9.2021.
4. ↑  Finanskrisen stoppar MTG:s webb-tv *Nyheter*.  12.3.2009. Dagens Media. Viitattu 23.9.2018. (ruotsiksi)
5. 1 2  Editor: MTG publishes information brochure *advanced-television.com*. Viitattu 15.1.2019. (englanniksi)
6. ↑  Viasat.se – Om tjänsten (Arkistoitu – Internet Archive). Luettu 16.2.2014 (ruotsiksi)
7. ↑  Juvonen, Anna: Viaplaylle MGM:n uutuuselokuvat suoraan teatterilevityksestä – Aku Louhimies ohjaa jatkokauden palvelun hittisarjaan *Talouselämä*.  18.3.2019. Alma Media Oyj. Viitattu 18.3.2019.
8. ↑  Tuukka Tuomasjukka: Elisan suoratoistopalvelu ja kotimaan Viaplay yhdistyvät – "Suomalaisethan ovat tosi innostuneita suoratoistopalveluista" *Talouselämä*. Viitattu 8.9.2021.
9. ↑  Oletko parikymppinen ja rakastat Netflixiä? Koko sarjabisnes mullistuu sinun ehdoillasi – myös Suomessa *Yle Uutiset*. Viitattu 5.4.2019.
10. 1 2 3  Teleoperaattorin uudet vaatteet - mitä muutos tarkoittaa musiikintekijän kannalta? *Teosto*.  15.10.2018. Viitattu 12.4.2019.
11. ↑  Tero Lehto: Teleoperaattori Elisa hakee uusia asiakkaita viihteen avulla ja lupaa uusia alkuperäissarjoja *Talouselämä*. Viitattu 8.9.2021.
12. ↑  Elisa Viihde *Elisa Viihde*. Viitattu 12.4.2019.
13. 1 2 3  Televisio | Elisa Viihde ja Viaplay yhdistyvät yhdeksi suoratoistopalveluksi, ja Elisa alkaa esittää Amazon Primen sarjoja – Yhtiö hakee kasvua kovasti kilpaillulla alalla *Helsingin Sanomat*.  24.6.2020. Viitattu 8.9.2021.
14. ↑  Lehtiniitty, Markus: Elisa Viihde Aitio ja Viaplay yhdistyvät Suomessa *Mobiili.fi*.  24.6.2020. Viitattu 30.6.2020.
15. ↑  Viaplay - Streama TV, Serier, Film och Sport online *viaplay.se*. Viitattu 8.9.2021. (ruotsiksi)
16. ↑  Nyt.fi | Vauva-Yoda ja Frendit kamppailevat, kun lisääntyvät striimauspalvelut etsivät tilaajia. Netflixin suurin haastaja saattaa olla vanha lastenviihdejätti *Helsingin Sanomat*.  6.7.2020. Viitattu 8.9.2021.
17. ↑  Pekka Lähteemäki: Veli-Matti Mattila loi Elisasta osinkokoneen, mutta nyt yhtiön sisältä löytyi myös keino kasvaa ulkomailla: "Meillä on korkeat ambitiot" *Talouselämä*. Viitattu 8.9.2021.
18. 1 2  Tekniikan Maailma *tekniikanmaailma.fi*. Viitattu 13.10.2023.

Aiheesta muualla
----------------

* Palvelun verkkosivut elisaviihde.fi- ja viaplay.fi-palveluissa